Forfalskede lægemidler er et stigende problem med fatale konsekvenser. Stregkodescanning skal i fremtiden spille en større rolle i at beskytte borgerne

EU's "Falsified Medicines Directive" beskriver en vision for at forhindre forfalskede og potentielt sundhedsskadelige lægemidler i at komme ind i sundhedssektorens forsyningskæde og i sidste ende ud til borgerne. Man ønsker bl.a. et system til kontrol af informationer om lægemidlerne, som gør, at man fx på et apotek nemt kan tjekke, om en konkret lægemiddelpakning er ægte, inden den udleveres til en borger.  
  
Delegated Act blev vedtaget i februar 2016 og definerer hvilke konkrete tiltag, der skal til, for at bringe visionen til live.   
  
Tiltagene koncentrerer sig om to områder: At sikre en forsegling af produktet, så det er let at se, om det har været åbnet (såkaldt "tamper evidence"), samt den stregkodemærkning der skal være på produktet. Her lægger man op til, at produktet skal identificeres unikt med et GTIN og et serienummer og herudover med batchnummer og udløbsdato. "Denne information skal findes i en 2D DataMatrix-stregkode, som skal følge ISO 16022. Det vil i mindre teknisk sprog sige, at GS1 DataMatrix er et godt valg", forklarer Jesper Franke, Healthcare Manager i GS1 Denmark.   
  
"Det er vigtigt, at pharmaproducenter allerede nu orienterer sig grundigt om indholdet, da det vil kræve en lang implementeringsperiode for mange producenter. Vi vejleder om, hvordan standarder indgår i Falsified Medicines Directive, så kontakt os endelig", opfordrer Jesper.  
  
Kontakt Jesper Franke, Healthcare Manager i GS1 Denmark, på telefon 39 27 85 27 eller

jfk@gs1.dk